smcproject/ml-wiki-sentences huggingface dataset:
മസാച്യുസെറ്റ്സിലെ ഗ്രീൻഫീൽഡ് ആസ്ഥാനമായി പ്രവർത്തിക്കുന്നതും ലാഭേച്ഛയില്ലാതെ പ്രവർത്തിക്കുന്നതുമായ ഒരു കമ്മ്യൂണിറ്റി തിയേറ്റർ ഗ്രൂപ്പായ അരീന സിവിക് തിയേറ്ററിൽ അവർ ജോലി ചെയ്യാൻ തുടങ്ങി.
പെർകിൻസ് നോർത്ത്ഫീൽഡ് മൌണ്ട് ഹെർമൻ സ്കൂളിൽ പഠനം നടത്തുകയും 1978 മുതൽ 1981 വരെയുള്ള കാലത്ത് ഷിക്കാഗോയിൽ ചെലവഴിച്ച് ഡിപോൾ സർവകലാശാലയുടെ കീഴിലുള്ള ഗുഡ്മാൻ സ്‌കൂൾ ഓഫ് ഡ്രാമയിൽ നിന്ന് അഭിനയ കലയിൽ സർട്ടിഫിക്കറ്റ് നേടുയും ചെയ്തു.
1984 ൽ, നീൽ സൈമണിന്റെ ബ്രൈടൺ ബീച്ച് മെമ്മയേർസ് എന്ന നാടകത്തിലൂടെ ബ്രോഡ്‌വേ നാടകവേദിയിൽ അരങ്ങേറ്റം കുറിക്കുകയും അതിനുശേഷം ന്യൂയോർക്ക് ഷേക്സ്പിയർ ഫെസ്റ്റിവൽ, സ്റ്റെപ്പൻ‌വോൾഫ് തിയേറ്റർ എന്നിവയുൾപ്പെടെ നിരവധി നാടകക്കമ്പനികളോടൊപ്പം പ്രവർത്തിക്കുകയും ചെയ്തു.
ജോൺ വില്ലിസിന്റെ സ്‌ക്രീൻ വേൾഡിലെ "1986 ലെ വാഗ്‌ദാനങ്ങളായ പുതിയ അഭിനേതാക്കളിൽ" ഒരാളായി അവർ തിരഞ്ഞെടുക്കപ്പെടുകയും അതിനുശേഷം നിരവധി ചലച്ചിത്ര വേഷങ്ങൾ അവതരിപ്പിക്കുകയും ചെയ്തു.
1986 ൽ എഡ്വേർഡ് സ്വിക്കിന്റെ എബൌട്ട് ലാസ്റ്റ് നൈറ്റ്...
എന്ന ചിത്രത്തിലൂടെ പെർകിൻസ് ചലച്ചിത്ര രംഗത്തെത്തുകയും ബിഗ് എന്ന സിനിമയിൽ ടോം ഹാങ്ക്സിനൊപ്പം അഭിനയിച്ചുകൊണ്ട് ചലച്ചിത്ര രംഗത്ത് മുന്നേറുകയും ചെയ്തു.
ബാരി ലെവിൻസന്റെ അവലോൺ എന്ന ചിത്രത്തിലെ അഭിനയത്തിന് നിരൂപക പ്രശംസ ലഭിക്കുകയും, വില്യം ഹർട്ടിനൊപ്പം അഭിനയിച്ച ദ ഡോക്ടർ (1991) എന്ന ചിത്രത്തിലെ കാൻസർ രോഗിയുടെ കഥാപാത്രത്തെ അവതരിപ്പിച്ചതിന്റെ പേരിൽ നിരൂപക പ്രശംസ നേടുകയും ചെയ്തു.
1993 ൽ പെർകിൻസ് ടെലിവിഷൻ പ്രോജക്റ്റായ ഫോർ ദെയർ ഓൺ ഗുഡിൽ പ്രത്യക്ഷപ്പെട്ടു.
പിന്നീട് ബാറ്ററി പാർക്ക് എന്ന ഹാസ്യ പരമ്പരയിൽ അഭിനയിക്കുകയും 1947 ലെ മിറക്കിൾ ഓൺ‌ 34ത് സ്ട്രീറ്റിന്റെ ഇതേ പേരിലുള്ള പുനർനിർമ്മാണത്തിലും (1994) 2000 ലെ 28 ഡെയ്‌സ് എന്ന ചിത്രത്തിൽ സാന്ദ്രാ ബുള്ളക്കിന്റെ സഹോദരിയുടെ വേഷമുൾപ്പെടെയുള്ള ടെലിവിഷനിലേയും സിനിമകളിലേയും വേഷങ്ങളിൽ പ്രത്യക്ഷപ്പെടുകയും ചെയ്തു.
പെർക്കിൻസ് 1984 ൽ ടെറി കിന്നിയെ വിവാഹം കഴിക്കുകയും 1988 ൽ അവർ വിവാഹമോചനം നേടുകയും ചെയ്തു.
മൗറീസ് ഫിലിപ്സുമായുള്ള ബന്ധത്തിൽ അവർക്ക് ഹന്നാ ജോ ഫിലിപ്സ് (ജനനം: സെപ്റ്റംബർ 1, 1991) എന്ന ഒരു മകളുണ്ട്.
2000 ൽ അർജന്റീനിയൻ വംശജനായ ഛായാഗ്രാഹകൻ ജൂലിയോ മകാറ്റിനെ വിവാഹം കഴിക്കുകയും മാക്സിമിലിയൻ, അലക്സാണ്ടർ, ആൻഡ്രിയാസ് എന്നിങ്ങനെ മുന്നു വളർത്തു മക്കളെ ലഭിക്കുകയും ചെയ്തു.
അവലംബം ↑ ↑ ↑ ↑ ↑ ↑ Arena Civic Theatre Boston Globe August 10, 1978 ↑ ↑ Movie's stars reflect on their roles and relationships by Philip Wuntch The Dallas Morning News , July 6, 1986 ↑ Perkins Finds a Role to Sink Sharp Teeth Into by JAN BRESLAUER Los Angeles Times November 17, 1995 ↑ Elizabeth Perkins Biography, Dreamworks April 11, 2005 ↑ ↑ Elizabeth Perkins Biography, Warner Brothers
എലിസബത്ത് ഫാരൻ ഇംഗ്ലീഷ് വിലാസം https://ml.wikipedia.org/wiki/Elizabeth_Farren
പതിനെട്ടാം നൂറ്റാണ്ടിന്റെ അവസാനത്തിലെ ഒരു ഐറിഷ് നടിയായിരുന്നു എലിസബത്ത് ഫാരൻ (മരണം 1759 - 23 ഏപ്രിൽ 1829).
1759-ൽ കോർക്കിൽ ജനിച്ച അവരുടെ പിതാവ് ജോർജ്ജ് ഫാരൻ ഒരു ശസ്ത്രക്രിയാ വിദഗ്ദ്ധനായിരുന്നു.
അദ്ദേഹത്തിന്റെ മദ്യപാന ശീലം വളരെനേരത്തെതന്നെ മരണത്തിന് കാരണമായി.
ലിവർപൂളിലേക്ക് മടങ്ങിയ അദ്ദേഹത്തിന്റെ വിധവ മക്കളെ വളർത്താൻ അവർക്ക് വേദികളെ ആശ്രയിക്കേണ്ടിവന്നു.
1777-ൽ എലിസബത്ത് ആദ്യമായി ലണ്ടൻ സ്റ്റേജിൽ ഷി സ്റ്റൂപ്സ് റ്റു കോൺക്വർ എന്ന കോമഡിഷോയിൽ മിസ് ഹാർഡ്കാസ്റ്റിൽ എന്ന വേഷത്തിൽ അഭിനയിച്ചു.
തുടർന്ന് അടുത്ത വർഷം ഡ്രൂറി ലെയ്ൻൽ അഭിനയിച്ചു.
ഹെയ്ം മാർക്കറ്റ് തിയേറ്റർ അവരുടെ മറ്റ് അഭിനയ ജീവിതത്തിന്റെ വേദികളായി മാറി.
അതിൽ ഷേക്സ്പിയറുടെ വിവിധ സമകാലീന ഹാസ്യ നാടകങ്ങൾ എന്നിവ ഉൾപ്പെടെ നൂറിലധികം കഥാപാത്രങ്ങളുണ്ടായിരുന്നു.
അവരുടെ ഒരേയൊരു പ്രതിയോഗിയായ ഫ്രാൻസസ് ആബിങ്ടണുമായി അവളെ പലപ്പോഴും താരതമ്യപ്പെടുത്തി.
ഡെർബിയിലെ പന്ത്രണ്ടാമത്തെ ഏൾ എഡ്വേർഡ് സ്മിത്ത്-സ്റ്റാൻലിയുമായുള്ള വിവാഹത്തിന് രണ്ടുമാസം മുമ്പ് 1797 ഏപ്രിലിലാണ് അവസാനമായി അവർ വേദിയിലെത്തിയത്.
അവർക്ക് ഒരു മകനും രണ്ട് പെൺമക്കളുമുണ്ടായിരുന്നു.
എലിസബത്ത് (ചിലപ്പോൾ എലിസ) അയർലണ്ടിലെ കോർക്കിലെ ഒരു ശസ്ത്രക്രിയാവിദഗ്ദ്ധനും അപ്പോത്തിക്കെരിയും , പിന്നീട് ഒരു നടനും, ആയ ജോർജ്ജ് ഫാരന്റെയും അദ്ദേഹത്തിന്റെ ഭാര്യ വാറ്റുകാരനായ ഒരു ചാരായവ്യാപാരിയുടെ മകൾ ആയ ലിവൽപൂൾകാരിയുടെ മകളായിരുന്നു.
വളരെ ചെറുപ്പത്തിൽ തന്നെ ഫാരൻ ബാത്തിലും മറ്റ് സ്ഥലങ്ങളിലും ജുവനൈൽ ഭാഗങ്ങളിലും അവതരിപ്പിച്ചിരുന്നു.
1774-ൽ ടേറ്റ് വിൽക്കിൻസണിന്റെ പ്രതിയോഗിയായ വൈറ്റ്‌ലിയുടെ കീഴിൽ വേക്ക്ഫീൽഡിൽ വച്ച് അമ്മയോടും സഹോദരിമാരോടും ഒപ്പം കൊളംബൈൻ വായിക്കുകയും പാടുകയും ചെയ്തു.
പതിനഞ്ചാമത്തെ വയസ്സിൽ, ലിവർപൂളിൽ, റോസെറ്റ ഇൻ ലവ് ഇൻ എ വില്ലേജിൽ അഭിനയിച്ചു.
തുടർന്ന് കോളി സിബ്ബർ എഴുതിയ ദി പ്രൊവോക്ക്ഡ് ഹസ്ബൻഡിൽ ലേഡി ടൗൺലി എന്ന കഥാപാത്രത്തെ അവതരിപ്പിച്ചു.
ലണ്ടൻ കരിയർ
ലിവർപൂൾ മാനേജർ യംഗർ ജോർജ്ജ് കോൾമാനെ പരിചയപ്പെടുകയും 1777 ജൂൺ 9 ന് ലണ്ടനിൽ ഹെയ്‌മാർക്കറ്റിൽ ആദ്യമായി മിസ് ഹാർഡ്‌കാസ്റ്റിൽ അവതരിപ്പിച്ചു.
അവളുടെ അഭിനയത്തിന് അനുകൂലമായ സ്വീകാര്യത ലഭിച്ചു.
മർഫിയുടെ സിറ്റിസൺ  റോസെറ്റയിൽ മരിയയായും, ഗാരിക്കിന്റെ ബോൺ ടോണിലെ മിസ് ടിറ്റപ്പ് എന്നിവയായി അഭിനയിച്ചതിനുശേഷം, സ്പാനിഷ് ബാർബർ ഓർ ദി യൂസ്ലെസ് പ്രിക്വേഷനിൽ റോസീനയായും  അനുരൂപീകരണമായി ബ്യൂമർചൈസിന്റെ ദി ബാർബർ ഓഫ് സെവില്ലെയിലും അഭിനയിച്ചു.
നാടകത്തിന്റെ സമാപ്‌തിവാക്യം അവർ സംസാരിച്ചു.
1778 ജൂലൈ 11 ന് കോൾമാൻസ് സൂയിസൈഡിലെ യഥാർത്ഥ നാൻസി ലവൽ ആയിരുന്നു.
ഇതൊരു "ബ്രീച്ചസ്" ഭാഗമായിരുന്നു.
ഇതിൽ അവളുടെ രൂപം അനുയോജ്യമല്ലായിരുന്നു.
ആകൃതിയില്ലാത്തതിനാൽ ചില ആക്ഷേപഹാസ്യത്തിന് അവൾ വിധേയയായി.
ലേഡി ടൗൺ‌ലി, പ്രൊവോക്ക്ഡ് വൈഫിലെ ലേഡി ഫാൻസിഫുൾ എന്നിവയിലെ അഭിനയങ്ങൾ അവളെ പൊതുജനങ്ങളുടെയിടയിൽ പുനഃസ്ഥാപിച്ചു.
1778 സെപ്റ്റംബറിൽ വെസ്റ്റ് ഇൻഡ്യനിലെ ഷാർലറ്റ് റസ്‌പോർട്ടായി ഡ്രൂറി ലെയ്‌നിൽ ആദ്യമായി പ്രത്യക്ഷപ്പെട്ടു.
അവൾ പ്രധാനമായും ഈ തിയേറ്ററിൽ (1782-ൽ ഫ്രാൻസെസ് ആബിംഗ്ടണിന്റെ പിൻ‌ഗാമിയായിരുന്നു) അല്ലെങ്കിൽ ഹെയ്മാർക്കറ്റിൽ തന്റെ സ്റ്റേജ് കരിയറിലെ ബാക്കി കാലം, പ്രവിശ്യകളിലും കോവന്റ് ഗാർഡനിലും ഇടയ്ക്കിടെ അവതരിപ്പിച്ചു.
ഷെറിഡന്റെ ട്രിപ്പ് ടു സ്കാർബറോയിലെ ബെരിന്തിയ, മർഫിയുടെ ഓൾ ഇൻ ദി റോംഗിലെ ബെലിൻഡ, ഏഞ്ചലിക്ക ഇൻ ലവ് ഫോർ ലവ്, സ്പാനിഷ് ഫ്രിയറിലെ എൽവിറ, വിന്റർ ടേലിൽ ഹെർമിയോൺ, ട്വൽത് നൈറ്റിലെ ഒലിവിയ, പോർട്ടിയ, ലിഡിയ ലാംഗ്വിഷ്, ദി വേ ഓഫ് ദി വേൾഡിലെ മില്ലാമന്ത് , സ്റ്റാറ്റിറ, ജൂലിയറ്റ്, ലേഡി ബെറ്റി മോഡിഷ് എന്നിവയുൾപ്പെടെ നൂറിലധികം കഥാപാത്രങ്ങൾ അഭിനയിച്ചു.
അവലംബം Attribution This article incorporates text from a publication now in the public domain : {{ cite encyclopedia }} : Invalid | ref=harv ( help ) This article incorporates text from a publication now in the public domain : ബാഹ്യ ലിങ്കുകൾ Elizabeth Farren എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
എലിസബത്ത് ഫ്രീമാൻ ഇംഗ്ലീഷ് വിലാസം https://ml.wikipedia.org/wiki/Elizabeth_Freeman
അടിമത്തവ്യവസ്ഥിതിയെ കോടതിയിൽ ചോദ്യം ചെയ്ത് വിജയിച്ച ആദ്യത്തെ ആഫ്രോ-അമേരിക്കൻ വനിതകളിൽ ഒരാളായിരുന്നു എലിസബത്ത് ഫ്രീമാൻ .
അടിമയായാണ് അവർ ജനിച്ചത്.
ആദ്യനാമം ബെറ്റ് എന്നായിരുന്നു, മം ബെറ്റ് എന്ന് സംബോധന ചെയ്യപ്പെട്ടു.
സ്വതന്ത്രയായപ്പോൾ എലിസബത്ത് ഫ്രീമാൻ എന്ന പേരു സ്വീകരിച്ചു.
നിരക്ഷരയായിരുന്ന ഫ്രീമാൻറെ, ജീവിതത്തെക്കുറിച്ച് രേഖാമൂലമുള്ള രേഖകളൊന്നുംതന്നെ അവശേഷിച്ചിട്ടില്ല.
അവളുടെ ആദ്യകാല ചരിത്രം അവൾ തന്റെ കഥ പറഞ്ഞതോ പരോക്ഷമായി കേട്ടതോ ആയ സമകാലികരുടെ രചനകളിൽ നിന്നും ചരിത്ര രേഖകളിൽ നിന്നും ശേഖരിക്കപ്പെട്ടിട്ടുണ്ട്.
എലിസബത്ത് ഫ്രോസ്‌ലിൻഡ്
ക്രിസ്റ്റീന എലിസബത്ത് ഫ്രോസ്‍ലിൻറ്  (ജീവിതകാലം: (27 ഫെബ്രുവരി 1793 – 24 ഒക്ടോബർ 1861), ഒരു സ്വീഡിഷ് ഓപ്പറ ഗായികയും നടിയുമായിരുന്നു.
റോയൽ സ്വീഡിഷ് ഓപ്പറ , സ്റ്റോക്ക്ഹോമി ലെ റോയൽ ഡ്രാമാറ്റിക് തീയേറ്റർ എന്നിവിടങ്ങളിൽ അഭിനേതാവായിരുന്നു.
അതുപോലെ തന്നെ റോയൽ സ്വീഡീഷ് അക്കാദമി ഓഫ് മ്യൂസിക്കിലെ (1817) അംഗവുമായിരുന്നു.
അവൾ സ്വീഡിഷ് ചരിത്രത്തിൽ കൂടുതൽ അറിയപ്പെടുന്ന ഗായകരുടെയും, അഭിനേതാക്കളുടെയും കൂട്ടത്തിൽപ്പെടുന്നു.
ഹെന്റീററ് വൈഡർബർഗി നു ശേഷം ഏറ്റവും പ്രശസ്തായ ഗായരിൽ ഒരാളാണ്.
ഒരു നടിയെന്ന നിലയിൽ ചാർലോട്ട എറിക്സൺ , സാറ ടോർസ്‍ലോ എന്നിവരോടൊപ്പമാണ് അവരുടെ സ്ഥാനം.
എലിസബത്ത് ഡബ്ല്യു. ക്രാണ്ടാൽ ഇംഗ്ലീഷ് വിലാസം https://ml.wikipedia.org/wiki/Elizabeth_W.
_Crandall
ഒരു അമേരിക്കൻ അക്കാദമിക്കും ഗാർഹിക സാമ്പത്തിക ശാസ്ത്രജ്ഞയും എഴുത്തുകാരിയും പരിസ്ഥിതി പ്രവർത്തകയും വനിതാ അവകാശ പ്രവർത്തകയും ഫെമിനിസ്റ്റുമായിരുന്നു എലിസബത്ത് "ലിസ്" വാൾബർട്ട് ക്രാണ്ടാൽ (ജീവിതകാലം, ജനുവരി 18, 1914 - നവംബർ 9, 2005) .
അക്കാദമിക് ജീവിതത്തിനിടയിൽ, റോഡ് ഐലൻഡ് സർവകലാശാലയിലെ പ്രൊഫസർ, ഡിപ്പാർട്ട്‌മെന്റ് ചെയർമാൻ, കോളേജ് ഓഫ് ഹോം ഇക്കണോമിക്‌സിന്റെ ഡീൻ എന്നീ നിലകളിൽ സേവനമനുഷ്ടിച്ചിരുന്നു അവർ.
ഗാർഹിക സാമ്പത്തിക മേഖലയിൽ പാഠപുസ്തകങ്ങളും ലേഖനങ്ങളും രചിച്ചു.
വിരമിച്ച ശേഷം അവരും ഭർത്താവും മൈനിലെ ബ്രൺ‌സ്വിക്ക് എന്ന സ്ഥലത്തേക്ക് താമസം മാറ്റി.
അവിടെ പരിസ്ഥിതിപ്രവർത്തനങ്ങളിലും സ്ത്രീകളുടെ ആവശ്യങ്ങളിലും സജീവമായി.
1996 ൽ മെയിൻ വിമൻസ് ഹാൾ ഓഫ് ഫെയിമിൽ അവരെ ഉൾപ്പെടുത്തി.
കൻസാസിലെ കൊളംബസിൽ സ്റ്റാൻലിയുടെയും എഡ്ന വാൾബെർട്ടിന്റെയും മകളായി എലിസബത്ത് വാൾബർട്ട് ജനിച്ചു.
അവർക്ക് നാല് സഹോദരിമാർ ഉണ്ടായിരുന്നു.
കൻസാസ് സ്റ്റേറ്റ് യൂണിവേഴ്സിറ്റിയിൽ ചേർന്ന അവർ അവിടെ സീറ്റ ടൗ ആൽഫയിൽ അംഗമായിരുന്നു .
അവർ എം.എസ്. ഫാമിലി ഇക്കണോമിക്സ്, റിസോഴ്സ് മാനേജ്മെൻറ് എന്നിവയിൽ ബിരുദം നേടി.
പിന്നീട് 1958 ൽ ബോസ്റ്റൺ സർവ്വകലാശാലയിൽ സാമൂഹ്യശാസ്ത്രത്തിൽ അവർ ഡോക്ടർ ഓഫ് എജ്യൂക്കേഷൻ ( ഡി.എഡ്) നേടി.
പരിസ്ഥിതി, വനിതാ അവകാശ പ്രവർത്തക
വിരമിച്ച ശേഷം അവരും ഭർത്താവും 1979 ൽ മൈനിലെ ബ്രൺ‌സ്വിക്ക് എന്ന സ്ഥലത്തേക്ക് താമസം മാറ്റി.
അവിടെ അവർ പാരിസ്ഥിതിക കാരണങ്ങളിൽ സജീവമായി.
ബ്രൺ‌സ്വിക്ക് റീസൈക്ലിംഗ് കമ്മിറ്റിയുടെ അദ്ധ്യക്ഷത വഹിച്ചു.
കൂടാതെ കർബ്സൈഡ് റീസൈക്ലിംഗും അപകടകരമായ ഗാർഹിക മാലിന്യ ശേഖരണവും പ്രോത്സാഹിപ്പിച്ചു.
സ്ത്രീകളുടെ ലക്ഷ്യങ്ങൾക്കായി അവർ തന്റെ പരിശ്രമങ്ങളും സമർപ്പിച്ചു.
അമേരിക്കൻ അസോസിയേഷൻ ഓഫ് യൂണിവേഴ്സിറ്റി വുമൺ, സംസ്ഥാന, പ്രാദേശിക, ദേശീയ തലങ്ങളിൽ അവർ നേതൃപാടവങ്ങൾ ഏറ്റെടുത്തു.
1993 മുതൽ 1995 വരെ AAUW- ന്റെ ലീഗൽ അഡ്വക്കസി ഫണ്ടിന്റെ സംസ്ഥാന മധ്യസ്ഥകാര്യവാഹിയായിരുന്നു അവർ.
ഉന്നത പഠന സ്ഥാപനങ്ങളിൽ ലിംഗ വിവേചനം സംബന്ധിച്ച കേസുകൾക്കായി അവർ വാദിച്ചു.
ഭവന നിർമ്മാണം, വായ്പ, തൊഴിൽ, പൊതു സേവനങ്ങൾ എന്നിവയിൽ സ്ത്രീകൾ, ന്യൂനപക്ഷങ്ങൾ, സ്വവർഗ്ഗാനുരാഗികൾ, ലെസ്ബിയൻ എന്നിവരോടുള്ള വിവേചനത്തെ ചെറുക്കുന്നതിന്  AAUW, മെയ്ൻ ഹോം ഇക്കണോമിക്സ് അസോസിയേഷൻ എന്നിവയുടെ നിയമനിർമ്മാണ ചെയർ ആയിരുന്നു.
അവർ വനിതാ വോട്ടർമാരുടെ ലീഗിലെ ബ്രൺസ്‌വിക് ചാപ്റ്ററിന്റെ പ്രസിഡന്റായി സേവനമനുഷ്ഠിക്കുകയും മെയ്ൻ വിമൻസ് ലോബി, നാഷണൽ ഓർഗനൈസേഷൻ ഫോർ വുമൺ, ഫാമിലി പ്ലാനിംഗ് അസോസിയേഷൻ എന്നിവയിലെ അംഗവുമായിരുന്നു.
സ്ത്രീകൾക്കും കുട്ടികൾക്കും വേണ്ടിയുള്ള ക്ഷേമപദ്ധതികൾക്കും രക്ഷാകർതൃ വിദ്യാഭ്യാസ പരിപാടികൾക്കും വിദ്യാഭ്യാസം തുടരാൻ ആഗ്രഹിക്കുന്ന കൗമാരക്കാരുടെ മാതാപിതാക്കൾക്കുള്ള ഇൻ-സ്ക്കൂൾ ശിശു പരിപാലനത്തിനുമായി അവർ സംസ്ഥാന, ഫെഡറൽ തലങ്ങളിൽ കൂടിയാലോചന നടത്തി.
തുല്യാവകാശ ഭേദഗതിക്കായി പ്രചാരണം നടത്തിയ അവർ വാഷിംഗ്ടണിലെ ആദ്യത്തെ വനിതാ മാർച്ചിൽ ചേർന്നു.
എലിസബത്ത് ജോർദാൻ കാർ ഇംഗ്ലീഷ് വിലാസം https://ml.wikipedia.org/wiki/Elizabeth_Jordan_Carr
ഇൻ-വിട്രോ ബീജസങ്കലന പ്രക്രിയയിലൂടെ ജനിച്ച അമേരിക്കൻ ഐക്യനാടുകളിലെ ആദ്യത്തെയും ലോകത്തിലെ 15-ാമത്തെയും കുഞ്ഞാണ് എലിസബത്ത് ജോർദാൻ കാർ (ജനനം, ഡിസംബർ 28, 1981 രാവിലെ 7:46 ന്).
അമേരിക്കൻ ഐക്യനാടുകളിൽ  ഈ പ്രക്രിയയ്ക്ക് ആദ്യമായി ശ്രമിച്ച നോർഫോക്കിലെ ഈസ്റ്റേൺ വിർജീനിയ മെഡിക്കൽ വിദ്യാലയത്തിലെ  ഡോക്ടർമാരായിരുന്ന ഹോവാർഡ് ജോൺസ്, ജോർജാന സീഗർ ജോൺസ് എന്നിവരുടെ നേതൃത്വത്തിലാണ് ഈ പ്രക്രിയ നടത്തിയത്.
വിർജീനിയയിലെ നോർഫോക്ക് ജനറൽ ഹോസ്പിറ്റലിൽ 5 പൗണ്ട് 12 ഔൺസ് ഭാരമുള്ള കുഞ്ഞിന്റെ പ്രസവം ഡോ. മേസൺ ആൻഡ്രൂസ് ആണ് എടുത്തത്.
അവലംബം External links Personal blog Twitter
എലിസബത്ത് ഡി. എ. കോഹൻ
എലിസബത്ത് ഡി എ മാഗ്നസ് കോഹൻ ഇംഗ്ലീഷ്: Elizabeth D. A. Magnus Cohen (ഫെബ്രുവരി 22, 1820 - മേയ് 28, 1921) അമേരിക്കയിലെ ലൂസിയാന സംസ്ഥാനത്ത് വൈദ്യശാസ്ത്രം പ്രാക്ടീസ് ചെയ്യാൻ ലൈസൻസ് നേടിയ ആദ്യത്തെ വനിതയാണ്.
1820 ഫെബ്രുവരി 22- ന് ന്യൂയോർക്ക് സിറ്റിയിലെ 205 ഹഡ്‌സൺ സ്ട്രീറ്റിൽ ജൂതരായ ഇംഗ്ലണ്ടിലെ ഫോബിയുടെയും (നീ മാഗ്നസിന്റെയും) ഡേവിഡ് കോഹന്റെയും മകളായി അവർ ജനിച്ചു.
പിന്നീട് അവർ ന്യൂയോർക്കിൽ വച്ച് ഡോ. ആരോൺ കോഹനെ വിവാഹം കഴിച്ചു, അവർക്ക് അഞ്ച് കുട്ടികളും ജനിച്ചു.
തന്റെ ആദ്യത്തെ മകൻ അഞ്ചാംപനി ബാധിച്ച് മരിച്ചതിനുശേഷം, അവൾ തന്റെ ജീവിതം വൈദ്യശാസ്ത്രത്തിനായി സമർപ്പിച്ചു - തന്റെ മകനെ രക്ഷിക്കാൻ കൂടുതൽ കാര്യങ്ങൾ ചെയ്യേണ്ടതുണ്ടെന്ന് ഉദ്ധരിച്ച്.
അതിനാൽ അവൾ "ഒരു ഡോക്ടറാകാനും അമ്മമാരെ അവരുടെ കുഞ്ഞുങ്ങളെ സുഖമായി സൂക്ഷിക്കാൻ സഹായിക്കാനും" തീരുമാനിച്ചു.
ഡോക്ടർമാരാകുന്നത് പോലുള്ള പ്രൊഫഷണൽ നേട്ടങ്ങൾ പിന്തുടരുന്നവരായിരിക്കണം മക്കൾ എന്ന സമകാലിക ജൂത വിശ്വാസത്തെ അവർ വെല്ലുവിളിച്ചു.
അഞ്ചാംപനി ബാധിച്ച് തന്റെ ആദ്യ മകന്റെ മരണത്തെത്തുടർന്ന്, [1] അവൾ ഫിലാഡൽഫിയയിലെ മെഡിക്കൽ സ്കൂളിൽ ചേർന്നു, 1853-ൽ പെൻസിൽവാനിയയിലെ ഫീമെയിൽ മെഡിക്കൽ കോളേജിലായിരുന്നു ആദ്യം [1] [3] അവൾ അപേക്ഷിക്കുകയും 1854-ൽ ഫിലാഡൽഫിയയിലെ പെൻസിൽവാനിയയിലെ ഫീമെയിൽ മെഡിക്കൽ കോളേജിൽ മെഡിക്കൽ സ്കൂളിൽ ചേരുകയും ചെയ്തു, അത് 1867-ൽ വിമൻസ് മെഡിക്കൽ കോളേജ് ഓഫ് പെൻസിൽവാനിയ എന്ന് പുനർനാമകരണം ചെയ്യപ്പെട്ടു.
വനിതാ പ്രൊഫഷണലുകളോട് സമൂഹം, പ്രത്യേകിച്ച് വൈദ്യശാസ്ത്രം - കടുത്ത നെറ്റിചുളിച്ച സമയമായിരുന്നു ഇത്.
അവൾ പിന്നീട് 1857-ൽ ബിരുദം നേടി, അവളുടെ 36-ആം ക്ലാസിൽ അഞ്ചാമതായി, അവളുടെ തീസിസ് " പ്രൊലാപ്‌സസ് യൂട്ടേരി " എന്നായിരുന്നു.
മതപരമായ വിശ്വാസം
അവളുടെ ജീവിതകാലത്ത് അവൾക്ക് യഹൂദമതത്തിന്റെ വ്യക്തമായ പ്രദർശനമൊന്നും ഉണ്ടായിരുന്നില്ല, എന്നാൽ അവളുടെ വിശ്വാസത്തോടുള്ള അവളുടെ സമർപ്പണം 1902-ൽ അവളുടെ സഹോദരനോട് എഴുതിയ ഒരു രേഖാമൂലമുള്ള പ്രസ്താവനയിൽ വ്യക്തമാക്കുന്നുണ്ട്: "പരലോകത്ത് എനിക്കെന്താണ് ലഭിക്കുകയെന്ന് എനിക്ക് ഉറപ്പില്ല, അതിനാൽ ഞാൻ ശ്രമിക്കുന്നു. ഇവിടെ എനിക്ക് നൽകിയിരിക്കുന്നത് ആസ്വദിക്കുക ... ഞാൻ ... എന്റെ നന്മയെക്കുറിച്ചുള്ള എന്റെ ആശയങ്ങൾക്കനുസരിച്ച് നല്ലവനാകാൻ പരമാവധി ശ്രമിക്കുന്നു-അതായത് ദൈവഭയത്തിൽ ജീവിക്കുകയും അവന്റെ പത്ത് കൽപ്പനകൾ പാലിക്കുകയും ചെയ്യുക."
1857-ൽ, ബിരുദം നേടിയ ശേഷം, അവൾ ന്യൂ ഓർലിയാൻസിൽ തന്റെ ഭർത്താവിനൊപ്പം താമസം മാറി.
അവൾ ഉടൻ തന്നെ നഗരത്തിലെ മെഡിക്കൽ സൊസൈറ്റിയുടെ ശ്രദ്ധ നേടുകയും ആവേശത്തോടെ സ്വാഗതം ചെയ്യുകയും ചെയ്തു.
1857 മുതൽ 1887 വരെയുള്ള മുപ്പത് വർഷക്കാലം, മഞ്ഞപ്പനി , വസൂരി എന്നിവയുടെ ആനുകാലിക പകർച്ചവ്യാധികളാൽ അടയാളപ്പെടുത്തിയ ഒരു കാലഘട്ടത്തിൽ ന്യൂ ഓർലിയാൻസിലെ ഫ്രഞ്ച് ക്വാർട്ടറിലെ ആളുകളെ അവൾ പരിചരിച്ചു.
തന്റെ സേവനത്തിന്റെ ഭൂരിഭാഗം സമയത്തും, അവർ സ്ഥാപിച്ച ഒരു സ്വകാര്യ മെഡിക്കൽ പ്രാക്ടീസിൽ കൂടുതലും സ്ത്രീകളെയും കുട്ടികളെയും ചികിത്സിച്ചു.
"തലമുറകളിലൂടെ കുടുംബങ്ങളിൽ പങ്കെടുക്കുക" എന്ന് അവൾ ഓർമ്മിക്കുകയും വിവരിക്കുകയും ചെയ്തു.
ടൈംസ്-പിക്കായുൺ അഭിമുഖത്തിൽ "ഞാൻ ഇവിടെ വന്നപ്പോൾ അവർക്ക് എന്നെ ആവശ്യമായിരുന്നു" എന്നും അവർ ഉദ്ധരിച്ചു.
ഈ നേട്ടങ്ങൾ ഉണ്ടായിരുന്നിട്ടും, അവൾ അപ്പോഴും കടുത്ത വിവേചനം നേരിട്ടു, തൽഫലമായി 1867-ൽ ഒരു മിഡ്‌വൈഫായി സിറ്റി ഡയറക്ടറിയിൽ ലിസ്റ്റ് ചെയ്യപ്പെട്ടു.
തുടർന്ന് 1869-ൽ ഡോക്ടറായി അവളെ ഉൾപ്പെടുത്തി.
1876-ൽ മാത്രമാണ് അവർക്ക് ശ്രീമതി എലിസബെത്ത് കോഹെൻ  എന്ന പേരിൽ എംഡി പദവി ലഭിച്ചത്.
1887 ൽ അവൾ തന്റെ പരിശീലനത്തിൽ നിന്ന് വിരമിച്ചു.
ന്യൂ ഓർലിയൻസ് ടൈംസ്-പിക്കായൂൺ അഭിമുഖത്തിനിടെ, 1888-ൽ ടൂറോ ഇൻഫർമറിയിലെ "വയോജനങ്ങളുടെയും അവശതകളുടെയും വകുപ്പിൽ" താമസക്കാരിയായി പ്രവേശനം നേടിയപ്പോൾ "[അവളുടെ] പേരിന് ശേഷം എംഡി" എന്ന് രജിസ്ട്രാറോട് ചോദിക്കേണ്ടി വന്നത് അവൾ ഓർത്തു.
അവിടെയുള്ള സമയത്ത്, തയ്യൽ മുറിയിലും ലിനൻ മുറിയിലും അവൾ സന്നദ്ധസേവനം ചെയ്തു.
1920 ഫെബ്രുവരിയിൽ തന്റെ 100-ാം ജന്മദിനത്തോടനുബന്ധിച്ച് നടത്തിയ അഭിമുഖത്തിൽ, താൻ ഇപ്പോഴും സമകാലിക സംഭവങ്ങളിൽ ശ്രദ്ധ ചെലുത്തുന്നുണ്ടെന്ന് അവർ വളരെ വ്യക്തമായി പറഞ്ഞു.
ആ വർഷാവസാനം നടപ്പാക്കാനിരുന്ന 19-ാം ഭേദഗതിയിൽ അവർക്ക് പ്രത്യേക താൽപ്പര്യമുണ്ടായിരുന്നു.
"ഇന്നത്തെ പെൺകുട്ടികൾ വിദ്യാഭ്യാസം നേടുന്നത് കാണുന്നതിൽ എനിക്ക് സന്തോഷമുണ്ട്", "എന്റെ ചെറുപ്പത്തിൽ ഞങ്ങൾ അതിനായി പോരാടേണ്ടി വന്നു" എന്ന് അവർ ഉദ്ധരിച്ചു.
വോട്ടവകാശത്തിലും ഞാൻ വിശ്വസിക്കുന്നു - സ്ത്രീകൾക്ക് വോട്ടുചെയ്യാനും സ്വന്തം സ്വത്തും മക്കളും സംരക്ഷിക്കാനും കഴിയുമ്പോൾ കാര്യങ്ങൾ മെച്ചപ്പെടും.
ഞാൻ നൂറ് ആണെങ്കിലും ഞാൻ സ്ത്രീകൾക്ക് വോട്ടിന് വേണ്ടിയാണ്.
1921 മെയ് 28-ന് ലൂസിയാനയിലെ ന്യൂ ഓർലിയാൻസിൽ 101-ാം വയസ്സിൽ കോഹൻ അന്തരിച്ചു.
ന്യൂ ഓർലിയാൻസിലെ ഗേറ്റ്സ് ഓഫ് പ്രെയർ സെമിത്തേരിയിൽ അവളെ സംസ്കരിച്ചു, അവളുടെ ശവകുടീരത്തിൽ അവളുടെ പേരിന് ശേഷം എം.ഡി എന്ന് ഉൾപ്പെടുത്തിയിട്ടുണ്ട്.
അവളുടെ മുൻ മെഡിക്കൽ ഓഫീസുകളിലൊന്ന് ലീ സർക്കിളിലെ ന്യൂ ഓർലിയാൻസിലെ 1032 സെന്റ് ചാൾസ് അവനിൽ സ്ഥിതിചെയ്യുന്നു, ഇത് 1883 ൽ നിർമ്മിച്ചതാണ്, ഇന്ന് ഇത് സർക്കിൾ ബാറിന്റെ ആസ്ഥാനമാണ് (2020 ലെ കണക്കനുസരിച്ച്).
റഫറൻസുകൾ ↑ 1 2 ↑ ↑ ↑ ↑ ↑ ↑ ↑ ↑ ↑ 1 2 {{ cite book }} :  CS1 maint: others ( link ) ↑ {{ cite news }} : Empty citation ( help ) ↑ ↑ {{ cite news }} : Empty citation ( help )
ഈഴവമെമ്മോറിയൽ ഹർജി ഇംഗ്ലീഷ് വിലാസം https://ml.wikipedia.org/wiki/Ezhava_Memorilal ഈ ഫലകം കേരള നവോത്ഥാനത്തെ വിവരിക്കുന്നു കേരള നവോത്ഥാനം ചരിത്രം
ഈഴവർക്ക് നേരെയുള്ള അവഗണന അവസാനിപ്പിക്കണമെന്ന് ആവശ്യപ്പെട്ടുകൊണ്ട് 13,176 ഈഴവർ ഒപ്പിട്ട് 1896 സെപ്റ്റംബർ 3ന് തിരുവിതാംകൂർ മഹാരാജാ‍വ് ശ്രീമൂലം തിരുനാളിനു് ഡോ. പല്പുവിന്റെ നേതൃത്വത്തിൽ സമർപ്പിച്ച മഹാനിവേദനമാണു് ഈഴവമെമ്മോറിയൽ അഥവാ ഈഴവമെമ്മോറിയൽ ഹർജി എന്നറിയപ്പെടുന്നതു്.
സർക്കാർ സർവീസിൽ നാട്ടുകാർക്ക് ന്യായമായ പങ്ക് ലഭിക്കാൻ വേണ്ടിയൊരു നിവേദനം ജി.പി. പിള്ളയുടെ നേതൃത്വത്തിൽ 1891 ജനുവരി 11ന് മലയാളിമെമ്മോറിയൽ എന്ന പേരിൽ മഹാരാജാവിന് സമർപ്പിച്ചിരുന്നു.
അക്കാലത്ത് ഈഴവർ മുതലായ അവർണ്ണരെ തിരുവിതാംകൂറിൽ 5 രൂപയിൽ കൂടുതൽ മാസശമ്പളമുള്ള തസ്തികകളിൽ നിയമിച്ചിരുന്നില്ല.
ക്രിസ്തുമതത്തിലേക്ക് മതം മാറ്റം നടത്തിയ അവർണ്ണർക്ക് പോലും എല്ലാ ആനുകൂല്യങ്ങളും ലഭിച്ചിരുന്നു.
എന്നാ‍ൽ ഈഴവർക്ക് യാതൊരു ആനുകൂല്യങ്ങളും ലഭിച്ചിരുന്നില്ല.
സ്കൂൾ പ്രവേശനത്തിനും ഇതു തന്നെയായിരുന്നു സ്ഥിതി.
മതം മാറാതെ തന്നെ തങ്ങൾക്കും ഇവ ലഭിക്കണമെന്ന് ഈഴവർ ഈ ഹരജിയിലൂടെ ആവശ്യപ്പെട്ടു.
ഈഴവരുടെ അവശതകളെക്കുറിച്ച് ജി.പി. പിള്ള ഇംഗ്ലണ്ടിലെ കോമൺസ് സഭയുടെയും കോൺഗ്രസ്സ് സമ്മേളനങ്ങളുടെയും ശ്രദ്ധ ക്ഷണിച്ചിരുന്നു.
എന്നാൽ അവയൊന്നും പ്രയോജനം ചെയ്തില്ല.
എൽ.എം.എസ് ഡിഗ്രി നേടിയ ഡോ. പല്പു തിരുവിതാംകൂർ സർക്കാരിന്റെ കീഴിൽ ഒരു ജോലിക്ക് അപേക്ഷിച്ചുവെങ്കിലും ആ അപേക്ഷ തിരസ്കരിക്കപ്പെട്ടു.
മലയാളി മെമ്മോറിയലിന്റെ അവതരണം രസിക്കാതെവന്ന തമിഴ്‌ബ്രാഹ്മണസംഘം താമസിയാതെ അതിലെ വാദങ്ങളെല്ലാം ഖണ്ഡിച്ചുകൊണ്ടു് ഒരു കൗണ്ടർ മെമ്മോറിയൽ രാജാവിനു സമർപ്പിച്ചിരുന്നു.
ഫലത്തിൽ ഇതു് സമുദായങ്ങൾക്കിടയിൽ സ്പർദ്ധയ്ക്കു കാരണമായ ഒരന്തരീക്ഷം സൃഷ്ടിച്ചു.
1895 മേയ് മാസത്തിൽ  ഡോ. പൽപ്പു തന്നെ ദിവാൻ ശങ്കരസുബ്ബയ്യർക്കു് സ്വന്തം നിലയിൽ ഒരു നിവേദനം സമർപ്പിച്ചു.
ദിവാനുമായി നടത്തിയ ചർച്ചയും ഫലം കണ്ടില്ലന്ന് വന്നപ്പോൾ അദ്ദേഹത്തിന്റെ നേതൃത്വത്തിൽ 1896 സെപ്റ്റംബറിൽ 13176 ഈഴവസമുദായാംഗങ്ങൾ ഒപ്പിട്ട  ഭീമഹർജി  മഹാരാജാവിനു സമർപ്പിക്കപ്പെട്ടു.
ഇതായിരുന്നു ഈഴവമെമ്മോറിയൽ.
ഇതിന്റെ ഫലമായി സർക്കാർ നിലപാടിൻ ചെറിയൊരയവ് വന്നു.
അവർണ്ണർക്ക് സ്കൂളുകളിൽ പ്രവേശനം ലഭിച്ചു.
അസംഘടിതരായിരുന്ന ഈഴവാദികളെ സംഘടിപ്പിക്കുന്നതിലും വിദ്യാഹീനരായിരുന്ന അവരെ വിദ്യാസമ്പന്നരാക്കുന്നതിലും വേണ്ടിയുള്ള ഡോ. പല്പുവിന്റെ ആദ്യ ചുവടുവയ്പ്പായിരുന്നു ഈഴവമെമ്മോറിയൽ.
രണ്ടാമത്തെ സന്ദർശനത്തിനു് കേരളത്തിലെത്തിയ സ്വാമി വിവേകാനന്ദൻ കേരളത്തിലെ ജാതിപ്രശ്നം വീണ്ടും ബ്രിട്ടീഷ് പാർലമെന്റിന്റെ ശ്രദ്ധയിൽ എത്തിക്കാനുള്ള ശ്രമങ്ങളാരംഭിച്ചു.
ഇതിന്റെ ഫലമായി മഹാകവി കുമാരനാശാൻ , അയ്യൻകാളി തുടങ്ങിയവർ ആയിടെ നിലവിൽ വന്ന തിരുവിതാംകൂർ ലെജിസ്ലേറ്റീവ് കൗൺസിലിലേക്കു നാമനിർദ്ദേശം ചെയ്യപ്പെട്ടു.
തിരുവിതാംകൂറിലെ ജനാധിപത്യഭരണസംസ്കാരത്തിന്റെയും ജനകീയപ്രക്ഷോപണങ്ങളുടേയും ആദ്യകാലകാരണങ്ങളും ലക്ഷണങ്ങളുമായി മലയാളി മെമ്മോറിയൽ, കൗണ്ടർ മെമ്മോറിയൽ, ഈഴവമെമ്മോറിയൽ നിവേദനപരമ്പരകളെ പരിഗണിക്കുന്നു.
തിരുവിതാംകൂർ ലെജിസ്ലേറ്റീവ് കൗൺസിൽ അവലംബം
ഈവ ടാങ്ഗ്വേ ഇംഗ്ലീഷ് വിലാസം https://ml.wikipedia.org/wiki/Yves_Tanguy ഡിവിസിബിലൈറ്റ് ഇൻഡിഫൈനി (1942) ഈവ ടാങ്ഗ്വേ രചിച്ച ചിത്രം
ഈവ ടാങ്ഗ്വേ ഒരു ഫ്രഞ്ച് - അമേരിക്കൻ ചിത്രകാരനായിരുന്നു ‍.
1900 ജനുവരി 5-ന് പാരീസിൽ ജനിച്ചു.
പഠനകാലത്തു തന്നെ സർറിയലിസത്തിന്റെ സൈദ്ധാന്തിക ധാരകൾ ഉൾക്കൊള്ളാൻ ഇദ്ദേഹം ശ്രമിച്ചിരുന്നു.
എന്നാൽ 1923 വരെ ഒരു ചിത്രകാരനാകണം എന്ന ആഗ്രഹം ടാങ്ഗ്വേ വച്ചു പുലർത്തിയിരുന്നില്ല.
1923-ൽ ജോർജ്വോ ഡി ഷിറികോയുടെ ഒരു രചനയാണ് ചിത്രകലാരംഗത്തേക്കു കടന്നു ചെല്ലുവാൻ ഇദ്ദേഹത്തെ പ്രേരിപ്പിച്ചത്.
തുടർന്ന് ആന്ദ്രേ ബ്രട്ടനുമായി അടുപ്പത്തിലാവുകയും സർറിയലിസ്റ്റുകളുടെ പ്രസിദ്ധീകരണമായ ലാ റെവല്യൂഷൻ സർറിയലിസ്റ്റെയിൽ തുടർച്ചയായി ചിത്രങ്ങൾ വരച്ചു തുടങ്ങുകയും ചെയ്തു.
എന്നാൽ രണ്ടാം ലോകയുദ്ധം ആരംഭിച്ചതോടെ ആ സംഘത്തോടു ടാങ്ഗ്വേ വിട പറഞ്ഞു.
മൗലികമായ ചില രചനാസങ്കേതങ്ങൾക്കായുള്ള അന്വേഷണം നടത്തിയ ടാങ്ഗ്വേ ഓട്ടോമാറ്റിക് എന്നു വിളിക്കപ്പെട്ട ഒരു ശൈലിയിലുള്ള ചിത്രങ്ങൾ വരച്ചു തുടങ്ങി.
ജെനിസിസ് (1926) ഓൺ സോന്നെ (1926) തുടങ്ങിയ ചിത്രങ്ങൾ ഇതിനുദാഹരണങ്ങളാണ്.
പിന്നീട് കുറേക്കൂടി മൗലികമായൊരു സർറിയലിസ്റ്റു ശൈലിയാണ് ടാങ്ഗ്വേ പിന്തുടർന്നത്.
ഇദ്ദേഹത്തിന്റെ ചിത്രങ്ങളിൽ വെളിച്ചം ക്ഷീരശോഭയാർന്നതും, ചിലപ്പോൾ അതാര്യവുമായി അനുഭവപ്പെടാറുണ്ടായിരുന്നു, മരുപ്രദേശങ്ങളും ആകാശച്ചരിവും തമ്മിൽ സന്ധിക്കുന്ന ചക്രവാളത്തിന്റെ ചിത്രീകരണത്തിൽ വ്യത്യസ്തമായൊരു ശൈലി പ്രയോഗിക്കാനും ഇദ്ദേഹം ശ്രമിച്ചു.
1929-ലെ റുബാൻ ഡി എക്സെസ് തുടങ്ങിയ ചിത്രങ്ങൾ ഇതിനുദാഹരണങ്ങളാണ്.
1938-ൽ ഇദ്ദേഹം കേ സേഗ് എന്നൊരു അമേരിക്കൻ സർറിയലിസ്റ്റു ചിത്രകാരിയെ പരിചയപ്പെട്ടു.
രണ്ടാം ലോകയുദ്ധാരംഭത്തിൽ അവരോടൊപ്പം ന്യൂയോർക്കിൽ താമസമാക്കി, ഇദ്ദേഹം.
1941-ൽ അവരിരുവരും വുഡ്ബറിയിലേക്കു താമസം മാറ്റി.
1948-ൽ ടാങ്ഗ്വേ അമേരിക്കൻ പൗരത്വം നേടി.
ഇദ്ദേഹത്തിന്റെ രചനകളെല്ലാം വൈയക്തിക സ്വപ്നങ്ങളുടെ വിശാലവും വിശദാംശങ്ങളടങ്ങിയതുമായ സൃഷ്ടികളാണ്.
ഡിമെയ്ൻ ഓൺ മി ഫുസുലി (1928), ഡിവിസിബിലൈറ്റ് ഇൻഡിഫൈനി (1942) മൾട്ടിപ്ലിക്കേഷൻ ഡി ആർക്സ് (1954) തുടങ്ങിയവയാണ് മുഖ്യചിത്രങ്ങൾ.
1954-ലെ നോംബ്രെസ് ഇമാജിമെയേർഴ്സ് ആണ് അവസാനചിത്രം.
1955 ജനുവരി 15-നു വുഡ്ബറിയിൽ ഇദ്ദേഹം നിര്യാതനായി.
അവലംബം ഈവ ടാങ്ഗ്വേ വരച്ച(1900 - 1955) ചിത്രങ്ങൾ) Archived 2008-12-01 at the Wayback Machine .
ഈവ ടാങ്ഗ്വേ ബയോഗ്രാഫി ഈവ ടാങ്ഗ്വേ ഈവ ടാങ്ഗ്വേ ഈവ ടാങ്ഗ്വേ ഈവ ടാങ്ഗ്വേ(1900 - 1955) Archived 2010-12-02 at the Wayback Machine .
ഈവ ടാങ്ഗ്വേ Archived 2011-07-10 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാങ്ഗ്വേ, ഈവ (1900 - 55) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഈഴച്ചെമ്പകം ഇംഗ്ലീഷ് വിലാസം https://ml.wikipedia.org/wiki/Plumeria_rubra
കേരളത്തിൽ കാണപ്പെടുന്ന ഒരിനം ചെറുമരമാണ് ഈഴച്ചെമ്പകം (ശാസ്ത്രീയനാമം: Plumeria rubra ).
അപ്പോസൈനേസി സസ്യകുടുംബത്തിൽ ഉൾപ്പെടുന്ന ഈ വൃക്ഷം അലറി , അലറിപ്പാല , പാല , ചെമ്പകം , കള്ളിപ്പാല , കുങ്കുമം എന്നീ അപരനാമങ്ങളിലും അറിയപ്പെടുന്നുണ്ടു്.
ഫ്രഞ്ച് സസ്യശാസ്ത്രജ്ഞനായ ചാൾസ് ഫ്ലൂമേറിയയുടെ സ്മരണാർഥമാണ് ഇവയ്ക്ക് പ്ലൂമേറിയ എന്ന ശാസ്ത്രനാമം നൽകിയത്.
മെക്സിക്കോ സ്വദേശമായ ഈ വൃക്ഷം വളരെക്കാലം മുൻപു തന്നെ ശ്രീലങ്കയിൽ എത്തിപ്പെട്ടിരുന്നു.
അവിടെ നിന്നാണ് ഇവ ഇന്ത്യയിൽ എത്തിച്ചേർന്നത്.
അതിനാലാണ് ഇവ ഈഴച്ചെമ്പകം എനറിയപ്പെടുന്നത്.
വിവരണം പുഷ്പം
വെള്ള, ചുവപ്പ്, വെള്ള കലർന്ന മഞ്ഞ നിറം എന്നിങ്ങനെ മൂന്നു നിറങ്ങളിൽ ഈഴച്ചെമ്പകം കാണപ്പെടുന്നു.
സർവസാധാരണയായി വെള്ളനിറമുള്ള പൂക്കളാണ്.
അതിന്റെ മധ്യത്തിലായി നേർത്ത മഞ്ഞ നിറം കാണുന്നു .
ഇതിനെ ചിലയിടങ്ങളിൽ അമ്പലപാല എന്നും പറയുന്നു.
അമ്പലങ്ങളിലും കാവുകളിലും പ്രതിഷ്ടയുള്ള സ്ഥലങ്ങളിലും കാണുന്ന പാലയ്ക്ക് ഹൈന്ദവവിശ്വാസികൾ പവിത്രത കല്പിക്കപ്പെട്ടിരിക്കുന്നതിനാൽ ഇവ സാധാരണയായി മുറിക്കാറില്ല.
വർഷത്തിൽ മിക്കപ്പോഴും പുഷ്പിക്കുന്ന  ഇവയുടെ പൂക്കൾ സുഗന്ധമുള്ളവയാണ് .
ഇലകൾക്ക് 19-20 സെന്റീമീറ്റർ വലിപ്പം ഉണ്ട്.
ഇലയുടെ അഗ്രഭാഗം കൂന്താകാരമാണ്.
ഫലത്തിന് ഏകദേശം 10 സെന്റീമീറ്റർ നീളം ഉണ്ട്.
10 മീറ്റർ വരെ ഉയരത്തിൽ വളരുന്ന ഈഴച്ചെമ്പകത്തിന്റെ തായ്ത്തടി വളഞ്ഞുപുളഞ്ഞാണ് വളരുന്നത്.
തടിയുടെ ഈടും ഭംഗിയുമുള്ള കാതലിന് കറുപ്പു നിറമാണ്.
അധികം ബലമില്ലാത്ത തടിയിൽ വെള്ളയുമുണ്ട്.
അതിശൈത്യവും വരൾച്ചയും ഇവയ്ക്കു താങ്ങാൻ സാധിക്കില്ല.
ഇന്ത്യ, ശ്രീലങ്ക, ബർമ, നേപ്പാൾ തുടങ്ങി വിവിധ രാജ്യങ്ങളിൽ ഇവ കാണപ്പെടുന്നു.
ഈഴച്ചെമ്പകം സാധാരണയായി ഔഷധനിർമ്മാണത്തിനായി ഉപയോഗിക്കപ്പെടുന്നു .
വൃക്ഷത്തിന്റെ മരപ്പട്ട ഗുഹ്യരോഗ ചികിത്സയ്ക്കായി ഉപയോഗിക്കുന്നു .
പൂവിൽ നിന്നാണ് ചെമ്പക തൈലം വാറ്റിയെടുക്കുന്നത് .
ഫാൻ ആകൃതിയിലുള്ള ഇതിന്റെ പൂവിനെ ഈർക്കിലിയിൽ കോർത്ത് പ്ലാവിലകൊണ്ടുള്ള കുമ്പിളിനുള്ളിലിട്ട് ഒരു കാറ്റാടിയായി ഇതിനെ കുട്ടികൾ കളിക്കാനുപയോഗിക്കാറുണ്ട്.
ഇതും കാണുക ചെമ്പകം അരളി പാല ചിത്രശാല ഈഴച്ചെമ്പകം ഈഴച്ചെമ്പകം ഈഴച്ചെമ്പകം ഈഴച്ചെമ്പകം ഈഴച്ചെമ്പകം ഈഴച്ചെമ്പകം ഈഴച്ചെമ്പകം കോട്ടയം ജില്ലയിലെ ചങ്ങനാശ്ശേരിയിലെ ഒരു വീട്ടിലെ പൂന്തോട്ടത്തിൽ നിന്ന് കൊടുങ്ങലൂർ മതിലകത്തിനടുത്തുള്ള ഒരു വീട്ടിൽ വളരുന്ന ചുവന്ന നിറത്തിലുള്ള ഒരു ഈഴച്ചെമ്പകം.
കൊടുങ്ങലൂർ മതിലകത്തിനടുത്തുള്ള ഒരു വീട്ടിൽ വളരുന്ന ചുവന്ന നിറത്തിലുള്ള ഒരു ഈഴച്ചെമ്പകം.
അവലംബം Linnaeus, C. (1753) Species Plantarum , Tomus I: 209 .
ഈഴച്ചെമ്പകം in the Germplasm Resources Information Network (GRIN) , US Department of Agriculture Agricultural Research Service.
പുറത്തേക്കുള്ള കണ്ണികൾ Plumeria rubra എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Plumeria rubra എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഈവ് ക്യൂറി ഇംഗ്ലീഷ് വിലാസം https://ml.wikipedia.org/wiki/%C3%88ve_Curie
ഒരു ഫ്രഞ്ച്, അമേരിക്കൻ എഴുത്തുകാരി, പത്രപ്രവർത്തക, പിയാനിസ്റ്റ് എന്നിവയായിരുന്നു ഈവ് ഡെനിസ് ക്യൂറി ലാബൂയിസ് (ഫ്രഞ്ച് ഉച്ചാരണം: [ɛv dəniz kyʁi labwis]; ഡിസംബർ 6, 1904 - ഒക്ടോബർ 22, 2007).
മേരി മരിയ സ്ക്ളോഡോവ്സ്കാ-ക്യൂറിയുടെയും പിയറി ക്യൂറിയുടെയും ഇളയ മകളായിരുന്നു ഈവ് ക്യൂറി.
അവരുടെ സഹോദരി ഐറിൻ ജോലിയറ്റ്-ക്യൂറിയും സഹോദരൻ ഫ്രെഡറിക് ജോലിയറ്റ്-ക്യൂറിയും ആയിരുന്നു.
ഒരു ശാസ്ത്രജ്ഞയായി ഒരു കരിയർ തിരഞ്ഞെടുക്കാത്തതും നോബൽ സമ്മാനം നേടാത്തതുമായ അവരുടെ കുടുംബത്തിലെ ഏക അംഗമായിരുന്നു ഈവ്.
അവരുടെ ഭർത്താവ് ഹെൻ‌റി റിച്ചാർഡ്സൺ ലാബൂയിസ് ജൂനിയർ 1965-ൽ യുനിസെഫിനു വേണ്ടി സമാധാന നൊബേൽ സമ്മാനം നേടി.
ഒരു പത്രപ്രവർത്തകയായി ജോലി ചെയ്യുകയും അമ്മയുടെ ജീവചരിത്രം മാഡം ക്യൂറിയും യുദ്ധ റിപ്പോർട്ടിന്റെ ഒരു പുസ്തകം ജേർണി എമോങ് വാറിയേഴ്സ് രചിക്കുകയും ചെയ്തു.
വികസ്വര രാജ്യങ്ങളിലെ കുട്ടികൾക്കും അമ്മമാർക്കും സഹായം നൽകിക്കൊണ്ട് 1960 മുതൽ യുനിസെഫിൽ ജോലി ചെയ്യാൻ അവൾ സ്വയം പ്രതിജ്ഞാബദ്ധയായിരുന്നു.
കുട്ടിക്കാലം Ève, Marie and Irene Curie in 1908
1904 ഡിസംബർ 6 ന് ഫ്രാൻസിലെ പാരീസിലാണ് ഈവ് ഡെനിസ് ക്യൂറി ജനിച്ചത്.
ശാസ്ത്രജ്ഞരായ മേരിയുടെയും പിയറി ക്യൂറിയുടെയും ഇളയ മകളായിരുന്നു ഈവ്.
അവർക്ക് മറ്റൊരു മകളും ഉണ്ടായിരുന്നു ഐറിൻ (ജനനം 1897).
1906-ൽ ഒരു കുതിരവണ്ടി തട്ടി പിയറി മരണമടഞ്ഞതിനാൽ ഈവിന് അവളുടെ പിതാവിനെ ഫലത്തിൽ അറിയില്ലായിരുന്നു.
ഈ അപകടത്തിന് ശേഷം, മേരി ക്യൂറിയെയും പെൺമക്കളെയും അവരുടെ പിതാമഹനായ ഡോ. യൂജിൻ ക്യൂറി കുറച്ചു കാലം പിന്തുണച്ചിരുന്നു.
1910-ൽ അദ്ദേഹം മരിച്ചപ്പോൾ, ഗൃഹാദ്ധ്യാപികയുടെ സഹായത്തോടെ പെൺമക്കളെ സ്വയം വളർത്താൻ മേരി ക്യൂറി നിർബന്ധിതയായി.
കുട്ടിക്കാലത്ത് അമ്മയുടെ വേണ്ടത്ര ശ്രദ്ധക്കുറവ് അനുഭവിച്ചതായി ഈവ് പിന്നീട് സമ്മതിച്ചിട്ടുണ്ടെങ്കിലും പിന്നീട്, കൗമാരപ്രായത്തിൽ അവൾ അമ്മയുമായി ശക്തമായ വൈകാരിക ബന്ധം വളർത്തി.
തന്റെ രണ്ട് പെൺമക്കളുടെയും വിദ്യാഭ്യാസത്തിനും താൽപ്പര്യങ്ങൾക്കുമായി മേരി വളരെയധികം ശ്രദ്ധിച്ചു.
അതേസമയം ഐറിൻ അമ്മയുടെ പാത പിന്തുടർന്ന് ഒരു പ്രഗല്ഭ ശാസ്ത്രജ്ഞയായി (1935-ൽ ഭർത്താവ് ഫ്രെഡറിക് ജോലിയറ്റ്-ക്യൂറിയോടൊപ്പം രസതന്ത്രത്തിനുള്ള നൊബേൽ സമ്മാനം ലഭിച്ചു).
ഈവ് കൂടുതൽ കലാപരവും സാഹിത്യപരവുമായ താൽപ്പര്യങ്ങൾ കാണിച്ചു.
കുട്ടിക്കാലത്ത് പോലും അവർ സംഗീതത്തിനായി ഒരു പ്രത്യേക കഴിവ് പ്രകടിപ്പിച്ചു.
കാലാവസ്ഥ എന്തുതന്നെയായാലും, അവർ വളരെ ദൂരം നടക്കുകയും ബൈക്കുകളിൽ സവാരിചെയ്യുകയും ചെയ്തിരുന്നു.